Jets Overhead

Jets Overhead  er et canadisk rockeband fra Victoria i Britisk Columbia som ble dannet i 2003. Bandet har lansert to full-lengde album, en EP og en samleplate.

 Diskografi 

Jets Overheads første større utgivelse var deres selvtitulerte debut-EP, Jets overhead  i 2003, som ble fulgt i 2006 av bandets første fulle studioalbum, det kritikerroste Bridges. Deres første utgivelse nådde en respektabel 42. plass på CMJ Music-listen i USA, noe som markerte et sterkt gjennombrudd for bandet. Bridges fikk også generelt gode anmeldelser, noe som til slutt førte til bandets første Juno-nominasjon i kategorien «New Group of the Year» i 2007. En instrumentalversjon av «Bridges» ble gjort tilgjengelig gratis via bandets nettside.

I 2007 ga bandet ut samleplaten Lost Melodies digitalt. Den inneholdt demoer av fire sanger fra debutalbumet, remikser av to låter fra debut-EP-en, samt to tidligere uutgitte b-sider. 2. juni 2009 ga bandet ut sitt andre studioalbum, No Nations, på plateselskapet Microgroove.

Bassisten spiller på en Rickenbacker-bass gjennom Ampeg SVT-forsterkere, noe som gir den karakteristiske lyden på låten «Heading For Nowhere». Sangen spilles for tiden på kanal 87, «The Verge», på XM Satellite Radio.

Studioalbum
 Bridges  (2006)
 No Nations  (2009)

Samlealbum
 Lost Melodies: A Collection of Rarities, Demos, and Remixes (2007)

EP
 Jets Overhead (EP)  (2003)

 Eksterne lenker 


  TIFF Music Cafe Intervju Fazermagazine.com, september 2009

Kategori:Canadiske musikkgrupper
Kategori:Band etablert i 2003